stanford-oval/wikipedia huggingface dataset:
פוסטקולוניאליזם
ישראל והפוסטקולוניאליזם

ישנה תאוריה פוסטקולוניאליסטית הגורסת כי מדינת ישראל היא תוצר של קולוניאליזם אירופי. לפי תאוריה זו, הקולוניאליזם בציונות מתבטא בהגירת יהודים אירופים למזרח התיכון והפעלת פרקטיקות אוריינטליסטיות נגד היהודים המזרחים ונגד הערבים.[דרוש מקור]
לפי הוגים המצדדים בתפישה זו כגון סמי שלום שטרית ואלה שוחט, הציונות היא תנועה לאומית אירופית שנוצרה בעקבות מצוקתם ורדיפתם של יהודי אירופה במולדתם. בעוד שיהודי אירופה סבלו מאנטישמיות ורדיפות שהגיעו לשיאן בשואה, נהנו יהודי ארצות ערב מחיים נוחים ומשכנות טובה באופן יחסי עם הערבים. מדינת ישראל היא שלוחה קולוניאליסטית של המערב, שהוקמה תוך נישול האוכלוסייה המקומית, הפלסטינים (בטענה שלפי זכותם ההיסטורית והדתית הטריטוריה הזו שייכת להם), מאדמתה ומזכויותיה. עם הקמת מדינת ישראל חששו היהודים האשכנזים מנחיתות דמוגרפית לעומת הערבים ומקריסה כלכלית, ולכן עקרו מארצותיהן את הקהילות היהודיות שחיו בארצות מוסלמיות והביאו אותן במרמה לישראל. סיבה נוספת להבאת יהודי המזרח היא שישמשו פועלים שחורים ויישבו את אזורי הספר והפריפריה הבלתי מאוכלסים. הזהות הערבית של המזרחים היוותה איום על הממסד האשכנזי השליט בשל חשש לצביונה האירופי של המדינה, מהתחברות של המזרחים אל הערבים ומאובדן ההגמוניה האשכנזית, ולכן נקטה ונוקטת המדינה מדיניות של אפליה שיטתית נגד המזרחים, כמו גם נגד ערבי ישראל, בכל תחומי החיים על מנת לשמר את הפער הכלכלי והמעמדי בין האשכנזים למזרחים. בנוסף לכך פעלו ופועלים האשכנזים באמצעות מערכת החינוך למחיקת זהותם המזרחית של המזרחים ולהביא להשתכנזותם. עוד פועלים האשכנזים להחדרת שנאה בקרב המזרחים כלפי הערבים במטרה לתקוע טריז בין שתי האוכלוסיות, שהתחברותן עלולה לערער על השלטון האשכנזי. כתוצאה מכך האשכנזים המשתייכים ל"מחנה השלום" חשים עליונות מוסרית כלפי המזרחים בשל החזקתם בדעות יוניות וליברליות כביכול. מצדדי הנרטיב הנ"ל טורחים להדגיש כי נישול הפלסטינים, הבאת המזרחים, ניצולם והפלייתם נעשו במתכוון במסגרת תוכנית מאורגנת ושיטתית.[דרוש מקור]
הספר "עיר לבנה עיר שחורה" מאת שרון רוטברד מיישם ניתוח פוסט-קולוניאלי בנוגע להכרזת אונסק"ו על העיר הלבנה של תל אביב ולהתפתחותה, ולניתוח היחסים שבין תל אביב ליפו.[דרוש מקור]
עמדות אלה נחשבות לקיצוניות והן שנויות במחלוקת. המבקרים הרבים של נרטיב זה טוענים שהוא מתבסס, לכל היותר, על פרשנות מגמתית וסלקטיבית של חומרים היסטוריים מעטים. למשל, הוא עושה אידיאליזציה לחיים בין היהודים למוסלמים במדינות ערב. בכך, טוענים המבקרים, הפוסטקולוניאליסטים מאמצים כלפי היהודים שעלו ממדינות ערב את אותה גישה מתנשאת שהם מייחסים לאשכנזים. המצדדים בנרטיב זה נוטים לבטל עדויות סותרות של יהודים יוצאי מדינות ערב, בטענה כי הן תוצאה של שטיפת מוח אשכנזית, אשר יצרה במוחם תודעה כוזבת. עוד טוענים המבקרים כי נראטיב זה מציג תמונה פשטנית ודו-קוטבית של מציאות מורכבת, במקום חלוקה עדינה יותר לקבוצות חברתיות ולבעלי אינטרסים. בנוסף, הם מציינים כי הנרטיב הפוסטקולוניאליסטי עושה דמוניזציה לאשכנזים, משום שתוכנית שיטתית לניצול, שעבוד והפליה של אוכלוסייה מחייבת תכונות אופי מסוימות: רוע לב, זדון, חשיבה לטווח ארוך, מחושבות ואנוכיות. ייחוס תכונות אלה לאשכנזים באופן גורף הוא למעשה ביטוי של גזענות.[דרוש מקור]
ביקורת

אחת הטענות נגד התאוריה הפוסטקולוניאליסטית היא שהתוצר של סלחנותה כלפי האחר הילידי מוביל לעיתים לסלחנות כלפי גילויים בוטים של רלטיביזם תרבותי וכן לסלחנות כלפי גילויי אלימות כגון מעשי טרור.[דרוש מקור]
עבודות מכוננות בפוסט-קולוניאליזם

פרנץ פנון, "עור שחור, מסיכות לבנות" הוצאת מעריב, 2004 (1952).
אלבר ממי, דיוקן הנכבש ולפני כן דיוקן הכובש, הוצאת כרמל 2005. (1957).
פרנץ פנון, "מקוללים עלי אדמות", הוצאת בבל 2006 (1961).
אדוארד סעיד, אוריינטליזם.
הומי באבא, The Location of Culture.
רנג'יט גוהא, Subaltern Studies.
אלאגמיר האשמי, Commonwealth Literature: An Essay Towards the Re-definition of a Popular/Counter Culture.
ראו גם

פוסט-קומוניזם
אימפריאליזם
קולוניאליזם
נאו קולוניאליזם
לימודי מוכפפות
לקריאה נוספת

אלן פינקלקראוט, בשם האחר, הוצאת שלם, 2004. חוברת שמקשרת בין פוסט קולוניאליזם ליחס לישראל וליהודים.
יהודה שנהב (עורך), קולוניאליות והמצב הפוסטקולוניאלי, תל–אביב, הוצאת הקיבוץ המאוחד 2004.
רוברט יאנג, פוסט קולוניאליזם: מבוא, תל אביב, הוצאת רסלינג, 2008.
ירון אזרחי, השיח הפוסטקולוניאלי הישראלי, קתרסיס 11, אביב תשס"ט 2009
אינגו אלבה, אנטישמיות ותיאוריה פוסט-קולוניאלית: המתקפה "הפרוגרסיבית" על ישראל, יהדות וזיכרון השואה, ברלין, 2024. ISBN 978-3-89320-314-7.
הערות שוליים

↑  בָּתַר־מוֹשְׁבָנוּת במילון גאוגרפיה אנושית (תשע"ז), באתר האקדמיה ללשון העברית
| --- | --- |
בקרת זהויות :  NLI: 987007549204205171  GND: 4566658-1  LCCN: sh97007835  NKC: ph124400
ציר הזמן של מסע בין כוכבים

ערך זה דן בציר הזמן הבדיוני של זיכיון מסע בין כוכבים. הזיכיון בעיקרו מתרחש בעתיד, החל מאמצע המאה ה-22 (במסע בין כוכבים: אנטרפרייז) ועד סוף המאה ה-24 (במסע בין כוכבים: פיקארד) כאשר העונה השלישית והעונה הרביעית של מסע בין כוכבים: דיסקברי מתרחשות במאה ה-32. עם זאת, הזיכיון גם מתאר היסטוריה בדיונית של כדור הארץ, באמצעות עלילות המשלבות מסע בזמן.
סדר האירועים בזיכיון מסובך בשל קיומם של מספר צירי זמן מקבילים ושונים, וגם בשל סתירות פנימיות ומחלוקות. הסדרה המקורית, למשל, נמנעה בדרך כלל מהקצאת תאריכים בעולם האמיתי למסגרת העתידנית שלה, ובמקום זאת השתמשה בשיטת תאריכי הכוכבים. ממסע בין כוכבים: הדור הבא ואילך הזיכיון החל להקצות תאריכים לאירועים המתרחשים בו בצורה קונבנציונלית.
כרונולוגיה ואירועים

ציר זמן זה מבוסס על מודל הכרונולוגיה של מסע בין כוכבים המתואר להלן, בתוספת נתונים מהאתר "startrek.com".
הערה: רבים מהתאריכים הללו הם קירובים, שכן השיחות בסדרות מהן הם נגזרים כוללות לרוב מילות הערכה כגון "מעל", "יותר מ.." או "פחות מ..".
כרונולוגיה ואירועים > לפני הספירה

המפץ הגדול
קווין מתחבא במפץ הגדול מפני Q.
לפני 6 מיליארד שנים
"שומר הנצח" (The Guardian of Forever) מהפרק The City on the Edge of Forever נוצר.
לפני 4 מיליארד שנים
ציוויליזציה דמוית אנוש זורעת חומר גנטי באוקיינוסים של כוכבי לכת רבים, ובכך מובילה להתפתחות של דמויי אנוש בכוכבי לכת רבים ברחבי הגלקסיה.
לפני מיליון שנה
אנשיו של סרגון חוקרים את הגלקסיה ומיישבים כוכבי לכת שונים, ביניהם ייתכן שגם וולקן.
לפני 600,000 שנה
אימפריית טקון (Tkon), מהפרק The Last Outpost במסע בין כוכבים: הדור הבא, מדינה בין-כוכבית המורכבת מעשרות מערכות כוכבים ברביע האלפא, נכחדת.
לפני 200,000 שנה
הציוויליזציה האייקונית (Iconian), מהפרק Contagion במסע בין כוכבים: הדור הבא נהרסת.
8,000 לפני הספירה
ייתכן שהדומיניון הוקם בזמן זה ברביע הגמא על ידי גזע המשתנים.
2700 לפני הספירה
קבוצה של חוצנים נוחתת על כדור הארץ ובסופו של דבר נודעת כאלים היווניים, כפי שנראה בפרק "?Who Mourns for Adonais".
כרונולוגיה ואירועים > האלף הראשון לספירה

המאה ה-4
"זמן ההתעוררות" הוולקני. בעיצומן של מלחמות איומות על וולקן, הפילוסוף סארק מלמד את עמו לדכא את רגשותיהם ולאמץ את דרך ההגיון.
ייתכן שזהו זמן ההקמה של הדומיניון, או שבזמן זה חלו תמורות משמעותיות שהובילו ליצירה של ארגון כמעט שונה לחלוטין.
המאה ה-9
קיילאס הבלתי נשכח מנצח את הצורר מולור בקרב, ובכך הוא מאחד את עמו ומביא להם תורה פילוסופית המבוססת על כבוד.
כרונולוגיה ואירועים > לפני המאה ה-20

1505
הבורג נמצא ברביע הדלתא.
1570
הבאג'ורנים העתיקים משתמשים בספינות מפרש שמש כדי לחקור את מערכת הכוכבים שלהם, וייתכן שאחת מהן מגיעה לקרדאסיה.
המאה ה-18
עולם הבית של הסוליבנים הופך לבלתי ראוי למגורים.
המשמרים (Preservers) מעבירים אינדיאנים לכוכב רחוק.
1864
הסקאגרנים (Skagarans) חוטפים בני אדם לשם שעבודם בעולם המושבות שלהם.
1871
האיחוד הקרדאסי קם.
1888
31 באוגוסט: הקורבן הראשון של ג'ק המרטש נמצא מושחת במזרח לונדון.
1893
אירועי הפרק "Time's Arrow" (מסע בין כוכבים: הדור הבא).
כרונולוגיה ואירועים > המאה ה-20

1918
מלחמת העולם הראשונה מסתיימת עם 6 מיליון הרוגים.
1930
אירועי הפרק "The City on the Edge of Forever" מהסדרה המקורית.
1937
כמה מאות בני אדם נחטפים בחשאי על ידי גזע חייזרים המכונה בריורי (Briori) ומובאים לרביע דלתא. שמונה מהם מוקפאים קריוגנית, וביניהם הטייסת אמיליה ארהארט.
1944
אירועי הפרק "Storm Front" ממסע בין כוכבים: אנטרפרייז.
1947
שלושה פרנגים (קווארק, רום ונוג) מתרסקים במדבר ניו מקסיקו, ומוחזקים על ידי ממשלת ארצות הברית בבסיס סודי.
1957
ספינת סיור וולקנית מבקרת את כדור הארץ, על פי סיפור (כנראה נכון) שסיפרה ט'פול.
1967
ספינת הזמן "אאון" (Aeon) של הפדרציה מהמאה ה-29 מתרסקת על פני כדור הארץ.
1968
אירועי הפרק "Assignment: Earth" ממסע בין כוכבים: הסדרה המקורית.
1969
אירועי הפרק "Tomorrow Is Yesterday" ממסע בין כוכבים: הסדרה המקורית.
1986
אירועי הסרט "מסע בין כוכבים 4: השיבה הביתה".
1992
מלחמת האאוגניקה (מלחמת העולם השלישית) מתחילה.
1996
מלחמת האאוגניקה מסתיימת.
אירועי הפרק "Future's End" ממסע בין כוכבים: וויאג'ר.
ספינת החלל "SS Botany Bay"(אנ') של הפדרציה נגנבת על ידי כ-80 אנשים משופרים גנטית, בהובלת חאן נוניאן סינג.
1999
וויאג'ר 6 משוגרת לחלל.
2000
אירועי העבר בפרק "11:59" ממסע בין כוכבים: וויאג'ר.
כרונולוגיה ואירועים > המאה ה-21

2001
אירועי 11 בספטמבר.
2002
הגשושית הבין-כוכבית "Nomad" משוגרת.
2004
אירועי העבר של הפרק "Carpenter Street" ממסע בין כוכבים: אנטרפרייז.
2009
הגשושית הראשונה שמגיעה לכוכב הלכת שבתאי.
2012
הסביבה האזרחית הראשונה בעולם שמסוגלת לקיים את עצמה, ה"מילניום גייט", שהפכה למודל לסביבה האנושית הראשונה על מאדים, מושלמת בפורטג' קריק, אינדיאנה.
2018
"ספינות שינה" נעשות מיושנות.
2024
אירלנד מתאחדת.
אירועי העבר של הפרק "Past Tense" ממסע בין כוכבים: חלל עמוק 9 ("מהומות בל").
2032
ארס 4 (Ares IV), משימה מאונשת למאדים, משוגרת.
זפרם קוקרן נולד.
2037
ספינת החלל "Charybdis" מנסה לעזוב את מערכת השמש.
2053
מלחמת העולם השלישית מסתיימת וכדור הארץ נותר הרוס עקב שימוש כבד בלוחמה גרעינית.
2062
אולדטאון בסן פרנסיסקו מוכה ברעידת אדמה עצומה, המוכנה "הרעידה הגדולה", ועוברות 20 שנה עד שיקום מוחלט של העיר.
2063
אירועי העבר של הסרט "מסע בין כוכבים: המפגש". זפרם קוקרן עושה את טיסת העיוות האנושית הראשונה עם הספינה "הפניקס". טיסה זו תופסת את תשומת ליבם של הוולקנים והם יוצרים מגע ראשון עם בני באדם.
ג. 2065
ספינת החלל "SS Valiant" מושקת.
2067
גשושית עיוות בין־כוכבית ללא צוות בשם "Friendship 1" משוגרת.
2069
ספינת המושבה "SS Conestoga" מושקת. ספינה זו תמצא את המושבה טרה נובה.
2079
כדור הארץ מתחיל להתאושש מהמלחמה הגרעינית. ההתאוששות נעשית בסיוע ומאורגנת חלקית על ידי ישות פוליטית שזה עתה הוקמה בשם "ההגמוניה האירופית".
2088
ט'פול נולדת.
כרונולוגיה ואירועים > המאה ה-22

2103
בני אנוש מיישבים את מאדים.
2112
ג'ונתן ארצ'ר נולד בצפון מדינת ניו יורק בכדור הארץ.
2119
זפרם קוקרן, שמתגורר כעת באלפא קנטאורי, נעלם.
2129
הושי סאטו נולדת.
2130
האומות המאוחדות מציעות להקים צי חדש שיחקור את הפלאים שמעבר לחלל ולבריאה עצמה ופיקוד צי הכוכבים נולד עם מפקדה הממוקמת בסן פרנסיסקו.
2142
מחסום מהירות עיוות 2 נשבר על ידי קומנדר רובינסון ב-NX Alpha ומהירות עיוות 2.5 מושגת על ידי קומנדר ארצ'ר ב-NX Beta.
2145
מהירות עיוות 3 נשברת על ידי קומנדר דובאל ב-NX Delta.
2149
הספינה "USS Enterprise (NX-01)" נמצאת בשלבי בנייה בצפון מדינת ניו יורק.
2150
שלד הספינה "USS Enterprise (NX-01)" מונח.
2151–2155
אירועי הסדרה "מסע בין כוכבים: אנטרפרייז" מתרחשים.
2155
הספינה דיפאיינט, משנת 2268, נוסעת אחורה בזמן ומגיחה ביקום המראה. הדיפאיינט הנטושה נמצאת על ידי התוליאנים. האימפריה הטרנית לומדת על קיומה של הספינה ולאחר מכן לוכדת אותה לשימושם הפרטי.
2156–2160
מלחמת כדור הארץ-רומולאן נלחמת בין כדור הארץ המאוחד ובעלות בריתה, לבין אימפריית הכוכבים הרומולנית. המלחמה מסתיימת עם קרב צ'רון, שכתוצאה ממנו כדור הארץ מביס את הרומולנים. מוקם האזור הנייטרלי של רומולאן.
2161
פדרציית הכוכבים המאוחדת נוסדת על ידי כדור הארץ, טלר, אנדוריה ווולקן.
2163
האו"ם משנה את שמו ל"כדור הארץ המאוחד" והפדרציה המאוחדת של כוכבי הלכת יוצרת ברית וחוקה שמציגה את הסמכויות וסמכויות החירום למושבות מנוכרות ברחבי הגלקסיה.
2164
"כדור הארץ המאוחד" והפדרצה המאוחדת של כוכבי הלכת יוצרים תת־גוף סודי בשם "הברית התעשייתית של צי הכוכבים" ומעבירים את המטה החדש שלו לשיקגו.
2165
סארק, דיפלומט הפדרציה ואביו של ספוק, נולד בוולקן.
2160 עד 2196
ספינת הכוכבים מסוג "דדלוס" פעילה.
כרונולוגיה ואירועים > המאה ה-25

2404
ציר הזמן המקורי מתפצל בסיום הסדרה מסע בין כוכבים: וויאג'ר, שבו אדמירל קתרין ג'ינוויי חוזרת 26 שנים אחורה לרביע הדלתא וגורמת לחזרה המוקדמת של ספינת החלל וויאג'ר לרביע האלפא.
כרונולוגיה ואירועים > המאה ה-26

2540–2550
ספינת החלל Enterprise-J (ככל הנראה NCC 1701-J) משתתפת בקרב על כוכב הלכת Procyon V נגד בוני־הכדורים.
כרונולוגיה ואירועים > המאה ה-27

המלחמה הקרה הזמנית (עם סוכנים מהמאה ה-31) מתרחשת. מלחמה זו היא קו עלילה מרכזי לאורך הסדרה מסע בין כוכבים: אנטרפרייז.
עם ההתרחקות המתמדת ביניהם לאורך המאות, המעבר האחרון בין היקום הראשי ליקום המראה קורה בשלב מסוים במאה הזאת.
כרונולוגיה ואירועים > המאה ה-29

ספינת הזמן מסוג Aeon נמצאת בשירות פעיל במהלך המאה הזו, וכך גם ספינת הזמן Relativity מסוג Wells.
כרונולוגיה ואירועים > המאה ה-30

בסביבות שנת 2958, אספקת הדיליתיום בגלקסיית שביל החלב מתחילה להתייבש, אירוע שמסמן את תחילתו של משבר אנרגיה. הפדרציה מתחילה פיתוח וניסוי של חלופות להנעת עיוות, אם כי אף אחת מהן לא הוכיחה את עצמה כאמינה.
הפדרציה מבלה חלק ניכר מהמאה הנוכחית במלחמה זמנית, כאשר מטרתה היא לשמור על ההסכמים הזמניים כדי להבטיח שציר הזמן יוותר ללא שינוי.
כרונולוגיה ואירועים > המאה ה-31

3069
אירוע הרסני מתרחש ברחבי הגלקסיה המכונה "השריפה". כמעט כל הדיליתיום בגלקסיה נבער לפתע, וגרם לאובדן חיים עצום ולהרס של כל ספינה ומתקן עם ליבת עיוות פעילה. הדיליתיום שנותר לאחר מכן הפך למשאב נדיר ביותר. ללא הסבר למה שקרה ועם אי הוודאות אם זה יקרה שוב, הפדרציה וצי הכוכבים קורסים למעשה.
3074
העלילה המרכזית של הפרק "Living Witness" ממסע בין כוכבים: וויאג'ר מתרחשת.
3089
הפדרציה וצי הכוכבים עוזבים את כדור הארץ למיקום מפקדה חדש. בערך באותו זמן, ממשלת כדור הארץ המאוחדת מסיגה את כדור הארץ מהפדרציה, הופכת לעצמאית לחלוטין ומבודדת כוכבי לכת מרובים משאר חלקי הגלקסיה.
3093
כדור הארץ המאוחד החדש יוצא מהפדרציה החדשה כדי להפוך לאימפריה גלקטית בין־כוכבית עולמית חדשה, במטרה להגיע לגבהים חדשים ולחקור הלאה אל המעמקים האפלים ביותר של היקום הידוע. במשא ומתן עם הפדרציה החדשה, הפדרציה וכדור הארץ המאוחד החדש מסכימים לשמור על שלום הגלקסיה מפני כל האיומים.
כרונולוגיה ואירועים > המאה ה-32

3186
לשנה זו הגיעה גבריאל ברנהאם לאחר שהשתמשה בחליפת המלאך האדום כדי להימלט מהתקפה קלינגונית על ביתה.
3188
אירועי העונה השלישית של מסע בין כוכבים: דיסקברי מתחילים.
3189
ספינת החלל USS Discovery מגיע למאה ה-32 במצב קריטי ומבקרת במטה הפדרציה החדש.
ספינת החלל USS Discovery נוחתת על כוכב לכת לא ידוע המכונה בפשטות "המושבה" על ידי תושביו. הספינה מתוקנת לאחר מכן ומתאחדת עם מייקל ברנהאם.
בשלב זה, הפדרציה מורכבת מ־38 עולמות חברים, לעומת 350 עולמות בשיא כוחה לפני "השריפה". צי הכוכבים נמצא בפיקודו של אדמירל הצי צ'ארלס ואנס.
ספינת החלל USS Voyager NCC-74656-J נמצא בשירות פעיל בשלב זה.
ספינת החלל USS Discovery עוברת שיפוץ גדול כדי להביא את הספינה לסטנדרטים של הטכנולוגיה של המאה ה-32. לאחר מכן ניתן לה מספר סידורי חדש: NCC-1031-A.
3190
אירועי העונה הרביעית של מסע בין כוכבים: דיסקברי מתחילים.
סארו חוזר על מנת לעזור ל־USS Discovery לחשוף את המסתורין סביב אירוע "השרפה".
בחיפוש אחר תשובות, ספינת החלל USS Discovery נכנסת אל תוך קרע תת-חללי שנוצר על ידי אנומליית חומר אפל.
3200
מלחמת האזרחים הגלקטית בין כדור הארץ המאוחד לבין פיקוד צי הכוכבים מתחילה.
כרונולוגיה ואירועים > בעתיד הרחוק

הפרק "Calypso" ממסע בין כוכבים: מסעות קצרים מתרחש. לפי הכרונולוגיה של מסע בין כוכבים, זהו הפרק המאוחר ביותר מכל שבע הסדרות.
זרח איידליץ

| --- | --- |
 לידה:  1725 ה'תפ"ה פראג, ממלכת בוהמיה, האימפריה הרומית הקדושה
 פטירה:  1780  (בגיל 55 בערך) י"ב באייר ה'תק"מ פראג, ממלכת בוהמיה, האימפריה הרומית הקדושה
 מקום פעילות:  פראג
 תקופת הפעילות:  ? – 17 במאי 1786 
 רבותיו:  רבי יהונתן אייבשיץ
 חיבוריו:  אור לישרים  מלאכת מחשבת  חידושי רבינו זרח איידליץ
 
רבי אברהם משה זרח איידליץ (ה'תפ"ה, 1725 – י"ב באייר ה'תק"מ, 10 במאי 1780) היה דיין, דרשן וראש ישיבה בפראג, מחבר הספר "אור לישרים".
תולדות חייו

נולד בשנת תפ"ה בפראג לרבי מאיר. אביו נפטר בצעירותו, והוא גדל בבית רב העיר - רבי יהונתן אייבשיץ שהיה אף לרבו. בילדותו למד אצל רבי שמעון פערלש, המלמד בפראג.
נשא את איידל, בתו של הגביר פייבל ירושלמי. במשך שנים רבות התפרנסו הזוג על ידי אביה, ובהמשך על ידה. לאחר פטירת אשתו של רבי זרח ירד מנכסיו בסוף ימיו, ובשל סירובו להתמנות לרב בשכר החליט להדפיס לפרנסתו את ספרו "מלאכת מחשבת" על חכמת החשבון.
כאשר התפנתה משרת הרבנות בפראג ביקש להתמנות לתפקיד ללא שכר, אך לבסוף נבחר לתפקיד רבי יחזקאל לנדא בעל ה"נודע ביהודה", ואילו הוא שימש כדיין בבית דינו. כמו כן כיהן כמגיד בפראג, כאשר אף הנודע ביהודה הגיע לשמוע את דרשותיו. כיהן אף כראש הישיבה בעיר, כמנהגה של פראג בה היו המגידים מכהנים אף כראשי הישיבה, ולאורך השנים לימד אלפי תלמידים.
בדרוש הראשון בספרו "אור לישרים" טען שאמירת לשם יחוד היא עצה שלא יחטפו הסטרא אחרא את המצוות, זאת בניגוד לדעתו של הנודע ביהודה שהתנגדותו החריפה לאמירה זו מפורסמת. עם זאת הספר זכה ל"הסכמה" של הנודע ביהודה, ורבי יואל טייטלבוים טען כי נראה שלאחר שאמר רבי זרח טעם זה - הסכים לכך הנודע ביהודה.
נפטר בפראג ביום רביעי פרשת אמור, י"ב באייר ה'תק"מ, ונטמן בבית הקברות היהודי העתיק בפראג.
חיבוריו

מלאכת מחשבת - נדפס בפראג בשנת תקל"ה.
אור לישרים - על שם ספרו זה נתפרסם בעיקר, והוא מכיל 14 מדרשותיו. נדפס על ידי בנו ר' משה בשנת תקמ"ה. הנודע ביהודה כתב בהסכמתו "כי בוודאי הקורא בדרושים הללו יתן אל לבו יראת בוראו ויתגבר כארי לשוב בתשובה שלימה", ורבנים רבים המליצו ללמוד בספר זה. בשנת תש"ב נדפס שוב בבודפשט.
חידושי רבי זרח איידליץ - על מסכת ביצה, נדפס בשנת תש"כ על ידי ישיבת ערלוי.
חלק קטן מכתבי תלמידיו נדפסו בשנת תשל"ה בספר "ממשנתם של חכמי פראג".
משפחתו

בנו רבי משה, היה מדפיס בפראג, ומחותנו של רבי אלעזר פלקלס.
לקריאה נוספת

משה מנדלסון, פני תבל, אמסטרדם, תרל"ב, באתר היברובוקס
מכון חתם סופר ירושלים, תולדות הגאון רבי זרח איידליץ ז"ל, בתוך: "חידושי רבי זרח איידליץ" על מסכת ביצה, ירושלים תש"כ, עמודים ז'-כ', באתר היברובוקס
הערות שוליים

↑  בהקדמת תלמידו ר' יהושע פאלק בן יצחק איזק, בנין יהושע, על אבות דרבי נתן כתב: "וכך שמעתי מפה קדוש החסיד מורי... מ' משה זרח זצ"ל איידליץ מק"ק פראג... ויצאה נשמתו בטהרה יום ד' פרשת אמור, ה' אייר תקמ"ם לפ"ק". והעיר על זה לודוויג לוויזון ב"Israelitische Wochen-Schrift", ביוני 25, בשנת תרל"ט, עמ' 107 שזה סתירה לנוסח המצבה. והעיר עוד ר' אברהם מאיר איזראעל, בקובץ המאור, שבספרו "אור לישרים" שנדפס בשנת תקמ"ו כבר נזכר בתואר כבוד המתים.
↑  כנראה הכוונה לכתיב חסר. שכן בשנת תקמ"ו, לא היה בין החיים, כמוזכר בשער ספרו "אור לישרים", ובהסכמת ה"נודע ביהודה".
↑  בונדי מעתיק "בגשם".
↑  כפי שמעיד הנודע ביהודה בהסכמתו לספר אור לישרים.
↑  כנכתב בהסכמת רבי אלעזר פלקלש לספרו אור לישרים: "העמיד תלמידים למאות ולאלפים בקיאים וחריפים"
↑  רבי יואל טייטלבוים, ויואל משה, מאמר ישוב ארץ ישראל, עמ' רמ"ח-רמ"ט
↑  נוסח מצבתו נדפס בידי קלמן ליעבן, גל עד, פראג תרט"ז, מס' 116, באתר היברובוקס.
↑  כן כתב בדף השער של דרוש הספד יקר החיים, ‏תקנ"ה.
| --- | --- |
בקרת זהויות :  NLI: 987007307694605171  GND: 1069961965  ISNI: 0000 0000 6666 0109  LCCN: n84036813  NKC: zmp2012729596  NTA: 250240726  VIAF: 22495325   WorldCat (עם VIAF): 22495325
שבתאי מוראיס

שבתאי מוראיס (קרי מוֹרַיְיס, איטלקית: Sabato Morais; ב' באייר תקפ"ג, 13 באפריל 1823 – י"ז בחשוון תרנ"ח, 11 בנובמבר 1897) היה ממנהיגי יהדות ארצות הברית, מייסדו ומנהלו הראשון של בית המדרש לרבנים באמריקה.
הערות שוליים

↑  על מצבתו כתוב "ב' אייר תרכ"ג "
↑  Jeffrey S. Gurock, American Jewish Orthodoxy in Historical Perspective, KTAV Publishing House, 1996. עמ' 162-163, הער"ש 6.
| --- | --- |
בקרת זהויות :  NLI: 987007265679805171  BnF: cb12686082r (data)  CiNii: DA17061291  GND: 116834641X  ICCU: SBLV122119  ISNI: 0000 0000 6632 5239  LCCN: nr92036732  NTA: 213612925  SNAC: w6bs9jv3  VcBA: 495/230844  VIAF: 24466831   WorldCat (עם VIAF): 24466831
אס אס

ערך זה עוסק בארגון הנאצי. אם התכוונתם לאות ss) ß) בגרמנית, ראו .
| --- | --- |
סמל האס אס

דגל הארגון
 נאמנות היא הכבוד שלי
 מידע כללי
 מדינה:  רפובליקת ויימאר, גרמניה הנאצית 
 תחום שיפוט:  גרמניה הנאצית גרמניה הנאצית   אירופה הכבושה הגרמנית
 סוכנות אם:  המפלגה הנאצית
 סוכנות בת:  ואפן אס אס   יחידות גולגולת המת   משטרת הביטחון   אס דה   משטרת הסדר
 תאריך הקמה:  4 באפריל 1925 
 סוכנות קודמת:  אס אה   דיוויזיית הפאנצר אס אס הראשונה
 תאריך פירוק:  10 באוקטובר 1945 
 ראש:  הראשון: יוליוס שרק   הרביעי: היינריך הימלר (1929–1945)   האחרון: קרל האנקה
 מנהל:  יוליוס שרק 
 מטה מרכזי:  ברלין 
 עובדים:  800,000 (1944)
 
האֶס אֶס (SS), קיצור המילה הגרמנית ‏Schutzstaffelקובץ:De-Schutzstaffel.ogg‏Ⓘ‏ - שׁוּצְשְׁטָאפֶל (חיל ההגנה, או פלוגות המגן), הוא הכינוי שבו מוכר ארגון ההגנה והמודיעין של המפלגה הנאצית, "חיל ההגנה", על פי ראשי התיבות בגרמנית.
האס אס הוקם כיחידת שומרי ראש של אדולף היטלר בשם "לייבשטנדרטה אדולף היטלר" (Leibstandarte Adolf Hitler). בהמשך, יחידה זו התפתחה לדיוויזיה שלמה בשם זה שתפקידה היה שמירת האנשים נושאי המשרות הנאצים. תחת הנהגתו של היינריך הימלר, בשנים 1929 עד 1945 (מועד פירוקו לאחר תבוסת גרמניה הנאצית) גדל הארגון, שהחל כגוף קטן, צבאי למחצה, והפך לאחד מהארגונים הגדולים והחזקים ברייך השלישי. הנאצים ראו באס אס יחידת עילית, מעין המשמר הפרטוריאני של המפלגה. אנשי האס אס נבחרו על פי העקרונות של טוהר הגזע ועל פי נאמנות ללא תנאי לפיהרר ולמפלגה הנאצית. עד 1944 הייתה ההצטרפות לאס אס על בסיס התנדבותי, אך עם היחלשות כוחה הצבאי של גרמניה הוחל בגיוס אקראי מבין כלל האוכלוסייה, לעיתים מבני 18 ומטה. כמו כן צורפו ליחידות החמושות של הארגון מתנדבים מארצות אירופה הכבושות.
הזרוע הצבאית של האס אס, ואפן אס אס, התפתחה להיות צבא גרמני שני, בנוסף לוורמאכט, הצבא הגרמני. לוואפן אס אס יצאו מוניטין של לוחמים פנאטיים ואכזריים מאד; יחידות ואפן אס אס סייעו בחיסול ההתנגדות היהודית במרד גטו ורשה באפריל 1943 ורצחו שבויי מלחמה אמריקניים במחנה ליד העיר מלמדי (Malmedy) במהלך קרב הארדנים ב-1944.
האס אס נבדל מהצבא הגרמני, מהמפלגה הנאצית וממנגנון הפקידות הרשמי על ידי דרגות, תגים ומדים ייחודיים לארגון.
במקביל להשתלטותה הבלעדית של המפלגה הנאצית על הכוח הפוליטי בגרמניה, "נשאבו" יותר ויותר תפקידי מפתח בממשל הגרמני – כמו מערכת אכיפת החוק – לשליטת האס אס והפכו לחלק מהארגון; במקביל, הפכו חלקים מתוך האס אס לגופים ממשלתיים דה פקטו. כדי לשמור על כוחה הפוליטי של המפלגה הנאצית ניתנה לאס אס הסמכות להקים ולהפעיל גופים של משטרה חשאית, הגסטפו והסיפ"ו; משמעותה של סמכות זו הייתה למעשה העמדת האס אס מעל החוק.
האס אס היה גם מכשיר להטלת פחד ואימה במהלך השואה. מנהיג האס אס, היינריך הימלר, היה אחד מיוזמי הפתרון הסופי. בסיוע גדודים מהצבא הסדיר, יחידות האיינזצגרופן (עוצבות המבצע) של האס אס רצחו יותר ממיליון אזרחים, רובם יהודים, באזורים של ברית המועצות שנכבשו על ידי הנאצים במלחמת העולם השנייה. האס אס היה אחראי להקמתם ולהפעלתם של מחנות ריכוז ומחנות השמדה, שבהם הומתו מיליוני כלואים כתוצאה מהשמדה מכוונת, מהרעבה, מהתעללות ומניסויים רפואיים וכחלק ממדיניות מכוונת של טיהור אתני. אחרי מלחמת העולם השנייה הכריזו השופטים במשפטי נירנברג על האס אס כארגון פשע, אחראי על יישום וביצוע מדיניות גזענית של רצח עם וביצוע פשעי מלחמה ופשעים נגד האנושות.
היסטוריה > הארגון הראשוני

את ארגון האס אס הקים ב-1923 יוליוס שרק, ידיד קרוב של אדולף היטלר, כמחלקה של ארגון האס אה (SA), פלוגות הסער של המפלגה הנאצית, שהיו מורכבות בעיקר מבריונים ומובטלים. מטרת המחלקה החדשה הייתה להיות משמר אישי של היטלר ושל בכירי המפלגה בהפגנות, עצרות, ואירועים ציבוריים אחרים, וכן כדי לשמור על פגישות המפלגה. המפקד הראשון של האס אס היה אמיל מוריס (Emil Maurice), והיחידה נודעה בתחילה כ"משמר הסגל" (Stabswache); המחלקה מנתה בתחילתה 8 אנשים, והיא עוצבה לפי הדגם של בריגדת ארהארדט, אחת היחידות המפורסמות של הפרייקור, מיליציות ימניות קיצוניות שהיו מורכבות מיוצאי הצבא הגרמני במלחמת העולם הראשונה ופעלו בגרמניה ובמזרח אירופה אחרי המלחמה, עד אמצע שנות העשרים בערך.
לאחר כישלון הפוטש של המפלגה הנאצית במרתף הבירה במינכן בנובמבר 1923 הוצאו ה-Stabswache והאס אה מחוץ לחוק. הדבר לא הפריע להמשך פעילותו, אך ללא התרחבות ניכרת. ב-1925 הוקם ה-Stabswache מחדש כ-Stosstrupp Adolf Hitler (פלוגות סער, יחידות מחץ) - המשמר האישי של היטלר בפעילויות של המפלגה הנאצית. מפקדו החדש של האס אס היה יוזף ברכטולד, שטבע את סיסמת הנאמנות להיטלר: "נאמנות עד מוות", סיסמה שהפכה לעקרון יסוד באס אס. עוד באותה שנה הורחבה היחידה שוב לרמה ארצית, והוענק לה השם Schutzstaffel. משימתו של האס אס החדש נקבעה כהגנה על קבוצת בכירים במפלגה הנאצית בכל רחבי גרמניה.
היסטוריה > ההתפתחות תחת פיקודו של היינריך הימלר

בין 1925 ל-1929 נחשב האס אס רק כגדוד של האס אה, ומנה לא יותר מ-280 איש. ב-6 בינואר 1929 מינה היטלר את היינריך הימלר למפקד האס אס והעניק לו את התואר "רייכספיהרר-ס"ס" (Reichsführer-SS, מפקד האס אס בכל הרייך). לקראת סוף 1932 מנה האס אס 52,000 חברים; עד סוף שנת 1933 היו חברים בארגון יותר מ-209,000 איש.
בהסכמתו של היטלר, הרחיב הימלר, יחד עם יד ימינו ריינהרד היידריך, את כוחו, גודלו וסמכותו של הארגון. ב-1931 הורה הימלר להיידריך לבנות שירות מודיעין בתוך הארגון, שירות הביטחון (Sicherheitsdienst או SD, אס דה). תפקיד ה-SD הוגדר כאיתור אויבי המפלגה ומעקב אחריהם. כמו כן הוקמו משרדים נוספים באס אס: משרד האחראי על טוהר הגזע של חברי האס אס, ומשרד האחראי על התיישבות - (SS - Rasse und Siedlungshauptamt - RUSHA). משרד זה נועד לעסוק בטוהר הגזע של אנשי האס אס ובהטמעת הנושא, וכן בהכנת התיישבותם של אנשי האס אס באזורים חקלאיים.